Document ID: 31988R3961

ΚΑΝΟΝΙΣΜΟΣ ( ΕΟΚ ) αριθ . 3961/88 ΤΗΣ ΕΠΙΤΡΟΠΗΣ της 19ης Δεκεμβρίου 1988 που καθορίζει το ενδεικτικό ανώτατο όριο για την εισαγωγή πλακούντων στην Πορτογαλία το 1989
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφος 1,
Εκτιμώντας :
ότι το άρθρο 249 της πράξης προσχώρησης προβλέπει ότι για τους πλακούντες εφαρμόζεται ο συμπληρωματικός μηχανισμός συναλλαγών ( ΣΜΣ )- ότι το άρθρο 251 της εν λόγω πράξης προβλέπει ότι καταρτίζεται κατά κανόνα ισοζύγιο στην αρχή κάθε περιόδου εμπορίας ανάλογα με τις προβλέψεις για την παραγωγή και την κατανάλωση πλακούντων στην Πορτογαλία - ότι, ωστόσο, πρέπει να γίνεται αναφορά στο ημερολογιακό έτος - ότι τα καθορισμένα ενδεικτικά ανώτατα όρια βασίζονται στο ισοζύγιο που καταρτίζονται με τον τρόπο αυτό - ότι, σύμφωνα με το άρθρο 251 της πράξης προσχώρησης, τα εν λόγω ανώτατο όριο πρέπει να καθορισθεί προοδευτικά για να εξασφαλισθεί ότι μεταβάλλονται έτσι ώστε να επιτυγχάνεται αρμονικό και βαθμιαίο άνοιγμα της πορτογαλικής αγοράς - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Το ενδεικτικό ανώτατο όριο εισαγωγής πλακούντων που υπάγονται στους κωδικούς ΣΟ 2304 00 00, 2305 00 00 και 2306, με εξαίρεση τους κωδικούς ΣΟ 2306 90 11 και 2306 90 19, που προέρχονται από τα άλλα κράτη μέλη στην Πορτογαλία καθορίζονται, για το 1989 σε 250 000 τόνους .
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Δεκεμβρίου 1988 .

Labels: 3
18
17